
AVIZ

asupra proiectului de Lege privind aderarea Institutului Național al Magistraturii la Rețeaua Euro-Arabă de Formare Judiciară (REAFJ), precum și pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte
Cu adresa nr. Plx.23 din 8 februarie 2012, Biroul Permanent conform art. 95 din Regulamentul Camerei Deputaţilor, republicat, a sesizat  pentru examinare şi avizare Comisia pentru buget, finanţe şi bănci cu proiectul de Lege  privind aderarea Institutului Național al Magistraturii la Rețeaua Euro-Arabă de Formare Judiciară (REAFJ), precum și pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte.
In urma examinării proiectului de Lege, în şedinţa din data de 13.02.2012, Comisia, cu unanimitate de voturi din numărul deputaţilor prezenţi, a hotărât întocmirea unui aviz favorabil.

